ועדת הפנים והגנת הסביבה, כנסת 20, פרוטוקול מספר 71, 2015-11-04 09:00

דוד אמסלם: אני פותח את ישיבת ועדת הפנים והגנת הסביבה.

דוד אמסלם: אנחנו באים עכשיו להצבעות.

<תומר רוזנר: לאחר שהסתיים הדיון בפרק ג' זה עתה, אפשר להצביע על כל פרק ג' בתוספת השינויים שהיושב ראש הציע, בשינויים עליהם סוכם כאן בוועדה ובתוספת השינויים לגבי שינוי המועדים לתאגוד כפי שצוינו על ידי יושב ראש הוועדה.

דוד אמסלם: על כל הפרק קומפלט?

<תומר רוזנר: כן.

<תומר רוזנר: לא הוגשו הסתייגויות.

דוד אמסלם: מי בעד אישור פרק ג' (הסרת חסמים בתחום שירותי הביוב)?

דוד אמסלם: בעד – פה אחד

דוד אמסלם: פרק ג' נתקבל פה אחד.

<תומר רוזנר: עכשיו אנחנו עוברים להצבעה על פרק ט' לחוק ההתייעלות הכלכלית שהוא הפרק שעוסק בדחיית תחולתו של חוק העברת תשלומים מהמדינה.

<תומר רוזנר: הוועדה סיכמה שזה יידחה עד 31 ביולי, סעיפים 50 ו-51 – לא הוגשו הסתייגויות ולכן אפשר להצביע על כל הצעת החוק, על שני הסעיפים כפי שציינתי.

<תומר רוזנר: פרק ט', סעיפים 50 ו-51, תחילה רטרואקטיבית.

אורי מקלב: הסתייגות דיבור.

דוד אמסלם: אין כאן הסתייגויות.

<תומר רוזנר: אם יש לך הסתייגויות מהותיות.

דוד אמסלם: מי בעד אישור פרק ט'?

דוד אמסלם: בעד – פה אחד

דוד אמסלם: התקבל פה אחד.

<תומר רוזנר: אנחנו עוברים עכשיו להצבעות על פרק ב' לחוק התכנית הכלכלית, פרק הדיור.

<תומר רוזנר: לפרק זה הוגשו הסתייגויות.

<תומר רוזנר: אני מבקש לבדוק שההסתייגויות על הטבלטים של חברי הכנסת.

<רון אלמוג: לפני כן, משרד הפנים ביקש להציג את העמדה לגבי התיקון של הסעיף שבישיבה הקודמת ביקשתי להביא בפני השר ולהציג.

דוד אמסלם: כל הדיון הסתיים.

דוד אמסלם: לא הבנתי.

<רון אלמוג: בישיבה הקודמת עת עלה הנוסח החדש של סעיף 188, שהוא לא נושא חדש, ביקשתי להביא בפני השר.

דוד אמסלם: זה לא נושא חדש.

דוד אמסלם: הבעת את עמדתך וזה נגמר.

דוד אמסלם: לא הבנתי.

דוד אמסלם: נגמרה הישיבה.

דוד אמסלם: אני בא עכשיו להצבעות.

<רון אלמוג: בישיבה הקודמת אמרתי שזה נוסח חדש שהובא בפנינו וביקשתי מהיושב ראש להביא את זה בפני השר כדי שהשר יציג את עמדתו.

דוד אמסלם: גמרתי את העניין.

דוד אמסלם: אתם אמרתם נושא חדש, העברנו, החזרנו, נגמר.

דוד אמסלם: עכשיו נעלתי את הישיבה ואני בהצבעות.

דוד אמסלם: אתה הולך אחורה.

<רון אלמוג: לא.

<רון אלמוג: זה לא עניין של נושא חדש.

<רון אלמוג: זה להציג את העמדה המהותית של השר לגבי התיקון.

דוד אמסלם: אמרתי, אנחנו מתקדמים.

דוד אמסלם: בסופו של דבר אתה הצגת את העמדה שלכם.

<רון אלמוג: אני מבקש.

דוד אמסלם: אתה הצגת וגם טענת נושא חדש.

דוד אמסלם: לכן הצגת את העמדה.

דוד אמסלם: אני נעלתי את הדיון ואני מתקדם.

דוד אמסלם: לא, אני לא מקבל את זה.

דוד אמסלם: אני מתקדם.

<תומר רוזנר: נתחיל בהסתייגויות לפסקה (2), נושא הוועדה למתחמים מועדפים לדיור בחוק הוותמ"ל.

<תומר רוזנר: הוגשו הסתייגויות שמבקשות להפחית את מספר יחידות הדיור ממאתיים למאה.

<תומר רוזנר: ההסתייגויות הוגשו על ידי המחנה הציוני, יש עתיד, הרשימה המשותפת ו-מרצ.

<תומר רוזנר: ההסתייגות של כולם היא זהה.

דוד אמסלם: בסופו של דבר אנחנו פתחנו שני מהלכים.

דוד אמסלם: אמרנו שיש בעצם הליך זריז ומהיר בתכניות הגדולות ויש לנו הליך שגם הוא מהיר אבל קצת פחות מהיר.

דוד אמסלם: אנחנו רוצים להשאיר את ההליך שלא ייסתם.

דוד אמסלם: הרי בסופו של דבר אנחנו רוצים לזרז את הבנייה דווקא במגזר הערבי.

דוד אמסלם: אנחנו רוצים שהתכניות הגדולות יקבלו את הטיפול במהירות ולא איזה אחד שבא עם שלושים דירות יתקע את כל המהלך.

דוד אמסלם: אנחנו מפרידים את זה ואני חושב שיש בזה המון הגיון.

דוד אמסלם: מה שנקרא, נתיב למשאיות.

דוד אמסלם: על זה דיברנו הבוקר.

<ערן ניצן: הנוסח לא משקף את ההסכמות שדיברנו עליהן גם עם חברי הכנסת וגם אתך.

<ערן ניצן: בדיוק כמו שאמרת, לא רק שנסתום את המסלול של הוותמ"ל ומצד שני גם רצינו לייצר בוועדת המשנה מסלול שהוא עד חמישים יחידות דיור גם אם זה לא בינוי קיים וזה היה הסיכום גם עם חברי הכנסת וגם אתך.

<ערן ניצן: כרגע הנוסח לא משקף את זה.

<תומר רוזנר: אתה אמרת לי.

עבדאללה אבו מערוף: בחמישים נכתוב עד חמישים ולא ברוב יחידות הדיור אלא בניות בפועל.

עבדאללה אבו מערוף: כך הכול יהיה בסדר.

דוד אמסלם: אין בעיה.

<תומר רוזנר: כשנגיע לשם, נתקן את זה.

<תומר רוזנר: אנחנו נצביע על ההסתייגויות כפי שהוגשו.

דוד אמסלם: אנחנו עכשיו מצביעים נגד ההסתייגות כדי לתקן אותה ואז נתקן את מה שאתה אומר.

עבדאללה אבו מערוף: בסדר.

עבדאללה אבו מערוף: זאת אומרת, הצבעה בתנאי.

דוד אמסלם: אנחנו מצביעים נגד ההסתייגות.

דוד אמסלם: נתקן את זה.

<תומר רוזנר: לא, אתה מצביע בעד שזה יעבור למליאה.

דוד אמסלם: מי בעד ההסתייגות?

דוד אמסלם: בעד – 1

דוד אמסלם: ההסתייגות לא נתקבלה.

דוד אמסלם: ההסתייגות לא התקבלה.

דוד אמסלם: נתקן את זה.

<תומר רוזנר: עכשיו נצביע על סעיף 2 כנוסח הוועדה.

דוד אמסלם: מי בעד?

דוד אמסלם: בעד – רוב

דוד אמסלם: סעיף 2 נתקבל.

דוד אמסלם: אבו מערוף, תרים את היד.

<תומר רוזנר: לא.

<תומר רוזנר: הוא לא יכול.

דוד אמסלם: נכון, אתה לא יכול.

דוד אמסלם: אתה כאילו מתנגד.

דוד אמסלם: בסדר.

דוד אמסלם: סעיף 2 התקבל.

<תומר רוזנר: נעבור לסעיף 3, תיקון לפקודת העיריות.

<תומר רוזנר: פסקה (1) עניינה תיקון בסעיף 188 שאדוני היושב ראש הציע אותו לגבי ההרשאות.

<תומר רוזנר: הנוסח שמופיע בפניכם משקף את הדברים כפי שסוכמו בוועדה.

<תומר רוזנר: לא הוגשו הסתייגויות.

<רון אלמוג: אני מבקש להציג הסתייגות של שר הפנים.

<רון אלמוג: שר הפנים מבקש להציג את ההסתייגות.

<רון אלמוג: הוא מבקש שהפסקה הזאת תימחק מטעמים של הכבדת הרגולציה, של התערבות בשיקול הדעת של שר הפנים כרגולטור של הרשויות המקומיות.

דוד אמסלם: חיזקנו את שר הפנים.

<רון אלמוג: אני רק מציג את ההסתייגות.

<רון אלמוג: זה בניגוד למדיניות של הממשלה לבזר סמכויות.

דוד אמסלם: אני אומר משהו אחר.

דוד אמסלם: אנחנו חיזקנו את שר הפנים ודווקא נתנו לו עוד סמכות.

<רון אלמוג: כן, אבל כבלו את הסמכות שלו בעוד פרוצדורה של התייעצות עם ועדת הפנים.

<רון אלמוג: לכן שר הפנים מבקש להסתייג.

דוד אמסלם: תודה רבה.

דוד אמסלם: מי בעד?

<תומר רוזנר: הסתייגות שהוצגה על ידי נציג המשרד צריכה להיות מלווה במכתב חתום על ידי השר שיוגש אלינו עד יום ראשון בשעה 9:00.

דוד אמסלם: בסדר.

דוד אמסלם: מי בעד?

<תומר רוזנר: אתה צריך להצביע נגד ההסתייגות.

דוד אמסלם: מי בעד ההסתייגות?

דוד אמסלם: מי נגד?

דוד אמסלם: נגד – פה אחד

דוד אמסלם: ההסתייגות לא התקבלה.

דוד אמסלם: מי בעד אישור סעיף 3 פסקה (1) כנוסח הוועדה?

דוד אמסלם: בעד – פה אחד

דוד אמסלם: הסעיף התקבל.

<תומר רוזנר: אנחנו עוברים לפסקה (2) של סעיף 3 שעניינה הסכמי הפיתוח עליהם דיברנו ארוכות בוועדה.

<תומר רוזנר: הוגשו הסתייגויות לפסקה זו.

<תומר רוזנר: אני מבקש מגלעד להציג את ההסתייגויות, חלק הסתייגויות זהות למספר קבוצות.

<תומר רוזנר: גלעד יציג הסתייגות הסתייגות ואתם תצביעו עליהן.

<גלעד קרן: נעבור לפי קבוצות כי יהיה יותר קל להצביע.

<גלעד קרן: יש הסתייגות של המחנה הציוני.

<תומר רוזנר: ההסתייגויות מופיעות בפניכם על הטבלטים, על מחשבי הלוח שבפניכם, ולכן לא נפרט את נוסחן.

<תומר רוזנר: הן מוספרו במספרים.

<תומר רוזנר: חבר הכנסת בהלול, אפשר להצביע על כל ההסתייגויות ביחד או שאתה רוצה להצביע על כל אחת בנפרד?

זוהיר בהלול: לא חשוב.

עבדאללה אבו מערוף: אפשר להצביע על כולן ביחד.

דוד אמסלם: עזבו, אין לנו זמן.

דוד אמסלם: עברנו על כל הפרטים.

<תומר רוזנר: אנחנו מצביעים על הסתייגויות קבוצת המחנה הציוני שהגישה הסתייגויות 1 עד 8.

דוד אמסלם: מי בעד ההסתייגויות של קבוצת המחנה הציוני 2 עד 8?

דוד אמסלם: בעד – מיעוט

דוד אמסלם: הסתייגויות 2 עד 8 לא נתקבלו.

דוד אמסלם: ההסתייגויות לא התקבלו.

<ערן ניצן: כממשלה, אנחנו יכולים להבין את ההסתייגויות?

דוד אמסלם: ההסתייגויות לא התקבלו ואני מתקדם.

<תומר רוזנר: הסתייגויות של יש עתיד.

<תומר רוזנר: אפשר להצביע כמקשה אחת.

<תומר רוזנר: הסתייגויות יש עתיד, למרות שחלקן חוזרות על הסתייגויות המחנה הציוני שכבר נדחו, לצורך הקלת הדיון אנחנו נצביע עליהן.

אורי מקלב: הם הציגו את זה בוועדה?

דוד אמסלם: לא.

<תומר רוזנר: הם הגישו.

דוד אמסלם: אף אחד לא הציג כאן הסתייגויות, אבל זה לא משנה.

<תומר רוזנר: היושב ראש רשאי להתיר להם.

עבדאללה אבו מערוף: חוץ ממני שהגשתי.

דוד אמסלם: נכון.

דוד אמסלם: מי בעד הסתייגויות של קבוצת יש עתיד?

אורי מקלב: מי שלא נמצא ולא מציג, למה מצביעים?

דוד אמסלם: בשאלה שלך תקעת אותי עוד חצי דקה.

דוד אמסלם: למה?

דוד אמסלם: נתקדם.

דוד אמסלם: אני רוצה להתקדם.

<תומר רוזנר: אני רק אבהיר לפרוטוקול.

<תומר רוזנר: ההסתייגויות שהצבעתם עליהן של המחנה הציוני מתייחסות לא רק לפסקה (1) של סעיף 3 אלא לכל פרק ב' אבל הן מונחות בפניכם.

<תומר רוזנר: ההסתייגויות 2 עד 8 שהצבעתם עליהן קודם, נוגעות לכל פרק ב', סעיפים 3 עד 7 ולכן בעצם נדחו ההסתייגויות לכל הפרק.

<תומר רוזנר: אפשר להצביע על הסתייגויות קבוצת יש עתיד לכל הפרק.

דוד אמסלם: מי בעד הסתייגויות קבוצת יש עתיד לכל הפרק כפי שהוגשו בכתב?

דוד אמסלם: הם לא היו כאן להציג אותן.

דוד אמסלם: מי נגד?

דוד אמסלם: נגד – פה אחד

דוד אמסלם: ההסתייגויות לא התקבלו.

<תומר רוזנר: אנחנו נעבור להסתייגויות קבוצת הרשימה המשותפת לכל פרק הדיור, פרק ב'.

<תומר רוזנר: אתה רוצה יחד או אחת-אחת?

דוד אמסלם: קח את כולן יחד.

עבדאללה אבו מערוף: כן, כולן יחד אבל נתקן את מה שדיברנו עליו.

<תומר רוזנר: כן, לפני שנצביע על הסעיף עצמו נתקן.

דוד אמסלם: אם כן, אנחנו דוחים את כל ההסתייגויות ומצביעים על הסעיף.

דוד אמסלם: מי בעד ההסתייגויות?

דוד אמסלם: בעד – 1

דוד אמסלם: ההסתייגויות לא נתקבלו.

דוד אמסלם: ההסתייגויות לא התקבלו.

דוד אמסלם: עכשיו נתקן את הסעיף.

<תומר רוזנר: רגע.

<תומר רוזנר: הסתייגויות קבוצת מרצ לכל פרק הדיור.

<תומר רוזנר: הוגשו הסתייגויות בכתב ואפשר להצביע עליהן כמקשה אחת כיוון שהם לא נמצאים כאן.

דוד אמסלם: מי בעד הסתייגויות קבוצת מרצ?

דוד אמסלם: נגד – פה אחד

דוד אמסלם: ההסתייגויות לא התקבלו.

<תומר רוזנר: לאחר שנדחו כל ההסתייגויות אנחנו צריכים להצביע על הסעיף כנוסח הוועדה.

<תומר רוזנר: אנחנו נצביע עכשיו על סעיף 3(2) בסעיף 4 כנוסח הוועדה.

דוד אמסלם: מי בעד אישור סעיף 3(2) כנוסח הוועדה?

דוד אמסלם: בעד – פה אחד

דוד אמסלם: הסעיף התקבל.

<תומר רוזנר: סעיף 4 נוסח הוועדה.

דוד אמסלם: אני רק צריך את התיקון עליו סיכמנו.

<תומר רוזנר: כשנגיע לסעיף 5.

דוד אמסלם: מי בעד אישור סעיף 4 כנוסח הוועדה?

דוד אמסלם: בעד – פה אחד

דוד אמסלם: סעיף 4 התקבל.

<תומר רוזנר: סעיף 5.

<תומר רוזנר: יש פה מספר תיקונים מהנוסח שסוכם בדיון שהיה בוועדה לפני כיומיים.

<תומר רוזנר: תיקון אחד הוא בפסקה (2) שעניינה ועדה מיוחדת לישובים בתכניות מיעוטים.

<תומר רוזנר: הנוסח שמופיע בפניכם בהגדרה של תכנית נקודתית, מופיע בסיפא שעיקר יחידות הדיור צריכות להיות בנויות בפועל.

<תומר רוזנר: מבקשים להשמיט את התיבה הזאת.

<תומר רוזנר: תקריאי את התיבה שמשמיטים.

<לירון אדלר: להשמיט את המילים "ורוב יחידות דיור אלה בנויות בפועל במועד הגשת התכנית".

עבדאללה אבו מערוף: נכון.

עבדאללה אבו מערוף: מספר יחידות הדיור אינו עולה על חמישים.

עבדאללה אבו מערוף: נקודה.

<תומר רוזנר: זה תיקון אחד.

<תומר רוזנר: תיקון שני הוא בעצם לא תיקון אלא הוא החזרה של נוסח שהושמט לפי החלטת הוועדה והוא מוחזר בסיכום בין היושב ראש לבין חבר הכנסת אבו מערוף ונציגי הממשלה.

<גלעד קרן: עמוד 10 פסקה (5) סעיף קטן (ד): "לא תלוי ועומד צו שיפוטי חלוט בהריסת התוספת ולמניעת השימוש בה".

דוד אמסלם: לגבי הנושא של חמישים יחידות הדיור, מה שדיברנו עכשיו, גם את זה תיקנו?

<תומר רוזנר: כן.

<תומר רוזנר: עכשיו אפשר להצביע על סעיף 5 כנוסח הוועדה, עם התיקונים עליהם דיברנו.

דוד אמסלם: מי בעד אישור סעיף 5 עם התיקונים שהעלינו עכשיו.

דוד אמסלם: בעד – פה אחד

דוד אמסלם: סעיף 5 התקבל.

<תומר רוזנר: סעיף 5(א) לפי הצעתו של היושב ראש על דיווחים של המועצה הארצית לוועדת הפנים.

<תומר רוזנר: תוקן מהנוסח הקודם שהיה בפני הוועדה ואני מציע שיוקרא הסעיף לשם קיצור הדברים כיוון שבעצם אדוני היושב ראש ביקש שזאת תהיה הוראת שעה לשלוש שנים והיא תתייחס רק לנושא של שלב עריכת התכנית.

דוד אמסלם: נכון.

<גלעד קרן: סעיף 5(א), הוספת סעיף 51א לחוק התכנון והבנייה (הוראת שעה).

<גלעד קרן: בתקופה שמיום תחילתו של חוק זה עד יום כ"ג בטבת התשע"ט (31 בדצמבר 2018) יקראו את חוק התכנון והבנייה התשכ"א-1965 כך שאחרי סעיף 51 יבוא: "51א.

<גלעד קרן: דיווח לכנסת יושב ראש המועצה הארצית ידווח לוועדת הפנים והגנת הסביבה של הכנסת על החלטות שקיבלה המועצה הארצית לפי סעיף 51 מיד לאחר קבלתן ויצרף לדיווח את המסמכים הנוגעים לעניין".

<תומר רוזנר: לסעיף זה אין הסתייגויות.

דוד אמסלם: מי בעד אישור סעיף 5(א)?

דוד אמסלם: בעד – פה אחד

דוד אמסלם: הסעיף התקבל.

<תומר רוזנר: אנחנו עוברים עכשיו לסעיף 6 שעניינו השימוש החורג.

<תומר רוזנר: מכיוון שבדיון שהתקיים בוועדה בנושא הזה התבקשו הרבה מאוד שינויים שנוגעים בעיקר לתחום של הרפואה, אני מציע שאנחנו נקריא את הסעיף כולו לשם הנוחות, כדי שיהיה ברור על מה אנחנו מצביעים.

<תומר רוזנר: השינוי המרכזי נוגע לנושא הרפואה הציבורית שלמעשה תוחרג מתחולת האיסור לתת שימוש חורג.

דוד אמסלם: רפואה ציבורית ורפואת השיניים.

<תומר רוזנר: רפואה ציבורית ורפואת השיניים כאשר לגבי רפואה ציבורית יידרש הרופא או מבקש השימוש החורג להציג בפני הוועדה המקומית שנותנת את ההיתר לשימוש חורג, הוא יצטרך להציג תצהיר שבו הוא מצהיר שרוב הפעילות שלו היא פעילות ציבורית וכן את ההתקשרות שלו עם הגורם הציבורי שמממן את הפעילות הזאת.

<תומר רוזנר: בנוסף נושא של בריאות השן, בעצם כל רפואת השיניים מוחרגת מהתחולה.

<תומר רוזנר: אני מבקש שגלעד יקריא את הסעיף.

<גלעד קרן: 6.

<גלעד קרן: הוספת סעיף 151א לחוק התכנון והבנייה – הוראת שעה בתקופה שמיום תחילתו של חוק זה עד יום ט"ז בטבת התשפ"א (31 בדצמבר 2020), יקראו את חוק התכנון והבנייה, התשכ"ה-1965, כך שאחרי סעיף 151 יבוא: "151א.

<גלעד קרן: שימוש חורג ביחידת דיור – הוראת שעה בסעיף זה - "יחידת דיור" – כהגדרתה בסעיף 158ו2(א), למעט אם היא בקומת הקרקע בחזית הבניין או אם היא משמשת בחלקה למגורים בפועל.

<גלעד קרן: לעניין זה, "קומת קרקע" – הקומה שנמצאת בה הכניסה הקובעת לבניין, כהגדרתה לפי חוק זה.

<תומר רוזנר: גם זה תיקון שהוספנו לבקשת הוועדה, לבקשתו של חבר הכנסת מקלב שהתקבלה על דעת הוועדה שכאשר מדובר בדירה שמשמשת למגורים ובחלקה עושים גם שימוש אחר כמו למשל שירותי קוסמטיקה, ספרות או דבר כזה, האיסור הזה לא יחול עליה.

אורי מקלב: אני רוצה להוסיף.

אורי מקלב: קודם כל, שאלת הבהרה או הסתייגות שהיא בעצם הבהרה.

אורי מקלב: כאשר אנחנו מדברים על החרגה של גני ילדים בכל הארץ - - -

דוד אמסלם: דרך אגב, לדעתי זה לא כולל את ירושלים.

אורי מקלב: אבל גני ילדים מוחרגים.

<תומר רוזנר: כן.

אורי מקלב: גם מעונות יום.

<תומר רוזנר: כן.

<תומר רוזנר: חבר הכנסת מקלב, בוא נסיים את ההקראה ואז תגיד את כל ההערות שלך.

<גלעד קרן: "מימון ציבורי" – מקורות מימן אלה, כולם או חלקם: מקורות המימון המפורטים בסעיף 13(א) לחוק ביטוח בריאות ממלכתי, התשנ"ד-1994.

<גלעד קרן: הכנסה מרכש של משרד ממשרדי הממשלה, צבא הגנה לישראל או המוסד לביטוח לאומי.

<גלעד קרן: מקורות מימון ציבוריים נוספים שקבעו שרי הבריאות והאוצר בצו.

<גלעד קרן: "שימוש שאינו למגורים" – כל שימוש שאינו למגורים ואינו לגן ילדים, לרבות פעוטון או מעון יום או שירות רפואי.

<גלעד קרן: "שירות רפואי" – שירות שהוא אחד מאלה: שירות הכלול בסל שירותי הבריאות כהגדרתו בחוק ביטוח בריאות ממלכתי, התשנ"ד-1994, למעט מעבדה ובית מרקחת ואשר ממומן במימון ציבורי (להלן – שירות רפואי ציבורי).

<גלעד קרן: שירותי בריאות השן.

<גלעד קרן: במרחב תכנון שעליו חלות הוראות סעיף זה, לא יינתן ולא יחודש היתר לשימוש חורג ביחידת דיור לשימוש שאינו למגורים.

<גלעד קרן: (ב1) במרחב תכנון שעליו חלות הוראות סעיף זה, לא יינתן ולא יחודש היתר לשימוש שאינו למגורים ביחידת דיור למטרה של מתן שירות רפואי ציבורי, אלא אם כן מבקש ההיתר הציג לוועדה המקומית: תצהיר בו הצהיר כי עיקר שירותי הבריאות הניתנים ביחידת הדיור, ניתנים במימון ציבורי.

<גלעד קרן: לעניין זה, יראו שירות כ"שירות הניתן בעיקרו במימון ציבורי" אם רוב שירותי הבריאות הניתנים למטופלים ביחידת הדיור הם במימון ציבורי, או אם עיקר שעות הפעילות ביחידת הדיור מוקדשות לשירותי בריאות הניתנים במימון ציבורי.

<גלעד קרן: הסכם רכש שירותים בין מבקש ההיתר לגורם המימון הציבורי.

<גלעד קרן: על אף האמור בסעיף קטן (ב), היתר לשימוש חורג ביחידת דיור לשימוש שאינו למגורים, שתוקפו פקע בתקופה שבין יום י' באדר התשע"ה (1 במרץ 2015) לבין יום כ"ז באב התשע"ו (31 באוגוסט 2016), רשאית הוועדה המקומית לחדשו, לאחר ששקלה, בין היתר, את הפגיעה במספר יחידות הדיור הזמינות למגורים במרחב התכנון המקומי, לתקופה נוספת אחת שלא תעלה על שנה מיום תחילתו של סעיף זה.

זוהיר בהלול: אנחנו מבקשים שיהיו ארבע שנים, במקום שנה.

<תומר רוזנר: הסתייגות נוספת.

<תומר רוזנר: בסדר.

<גלעד קרן: (1) הוראות סעיף זה יחולו על מרחבי התכנון המקומיים במחוז תל אביב, במחוז מרכז ובמחוז חיפה.

<גלעד קרן: (2) שר האוצר רשאי להוסיף מרחבי תכנון מקומיים שעליהם יחולו הוראות סעיף זה או לגרוע מרחבי תכנון מקומיים ממרחבי התכנון המקומיים שעליהם הן יחולו, לפי אמות מידה שיקבע באישור ועדת הפנים והגנת הסביבה של הכנסת, בהתחשב, בין השאר, בהיצע של שטחים למגורים ובהיצע של שטחים למסחר במרחבי התכנון האמורים.

דוד אמסלם: רק רגע.

דוד אמסלם: הרעיון הוא בגדול לפנות בשוק עוד דירות כדי שהמחירים ירדו.

דוד אמסלם: זה כל הרעיון.

דוד אמסלם: הם הגבילו את זה לתקופה מאוד קצרה של שנה כדי שבעצם אנשים יפנו.

דוד אמסלם: זה ההיגיון.

דוד אמסלם: החוק הוא לא לחמש שנים כי אם הוא כזה, לא עשינו כלום.

דוד אמסלם: רוצים דירות.

זוהיר בהלול: זה צריך להיות מעבר לשנה.

דוד אמסלם: כל הסיפור הוא חמש שנים.

דוד אמסלם: אני חושב ששנה היא זמן התארגנות גדול מאוד לבן אדם.

<גלעד קרן: ועדה מקומית שסעיף זה חל על מרחב התכנון שלה, תדווח לשר האוצר, לפי דרישתו, על יישומו של סעיף זה, ובכלל זה על פעולות אכיפה שננקטו בתקופת הדיווח על ידיה כנגד שימוש שלא כדין ביחידות דיור למגורים בתחומה, מספר ההיתרים לשימוש שאינו למגורים שהיו בתוקף ומספר ההיתרים כאמור שפקעו באותה תקופה.

<גלעד קרן: שר האוצר ידווח לוועדת הפנים והגנת הסביבה של הכנסת, מדי שישה חודשים החל מיום תחילתו של סעיף זה, על יישומו ובכלל זה פעולות אכיפה שננקטו בתקופת הדיווח על ידי משרדו ועל ידי מוסדות התכנון כנגד שימוש שלא כדין ביחידות דיור למגורים במרחבי התכנון שהוראות סעיף זה חלות בהם, מספר ההיתרים לשימוש שאינו למגורים שהיו בתוקף ומספר ההיתרים כאמור שפקעו באותה תקופה".

<גלעד קרן: עד כאן.

דוד אמסלם: ערן, יש לכם סיכום?

<ערן ניצן: שוחחתי אתמול עם שר התיירות ובימים האחרונים יש דאגה מפני מלונאות.

<ערן ניצן: מקובל על אנשי המקצוע באגף שמקרים בהם עניין טאבו למגורים באמת משמש למלונאות - - -

דוד אמסלם: מה סיכמתם?

<ערן ניצן: סיכמנו שמבני מגורים שמשמשים למלונאות, יש להם את השנה של התארגנות.

<ערן ניצן: בוועדות המחוזיות, גם במרכז וגם בתל אביב וכמובן בחיפה, באותם מקרים אנחנו נפעל בשיתוף פעולה עם הוועדות המקומיות לתיקון נקודתי של התב"ע.

דוד אמסלם: אתה רוצה להפריד את זה בחוק?

<ערן ניצן: לא.

<תומר רוזנר: הוא מודיע לפרוטוקול.

<ערן ניצן: באותם מקרים כי אנחנו לא רוצים לגרום את הנזק הזה והוועדות המחוזיות ייקחו על עצמן לסייע.

דוד אמסלם: זאת אומרת, אתם תסדירו את זה.

<תומר רוזנר: שלא יהיה שימוש חורג.

אורי מקלב: שיהיה בסמכות השר לאשר מקרים חריגים.

דוד אמסלם: היות ואני לא עוסק כרגע בנתיבים האחרים, אני חושב שזה נכון.

דוד אמסלם: אני יכול להביא את זה להצבעה?

<תומר רוזנר: לא.

<תומר רוזנר: יש הסתייגויות.

<תומר רוזנר: קודם כל, חבר הכנסת מקלב ביקש הסתייגות.

אורי מקלב: אני שוב אומר שהולכים כאן לתכנית שהיא לשנות מקומות ונוהל שבהרבה מקומות הוא קיים והוא לא שימוש חריג.

אורי מקלב: הוא היה מגורים ועכשיו שימוש חריג.

אורי מקלב: יש הרבה תכניות שמלכתחילה הן לא עמדו בייעוד שלהן והשימוש היום הוא שימוש נניח מסחרי או תעשייתי ומלכתחילה כך זה היה.

אורי מקלב: אני חושב שעכשיו הולכים לזמן קצר מאוד אגרסיבי ובסופו של דבר נרצה להועיל אבל לא נועיל.

אורי מקלב: בכל אופן, חייבים לא לעשות הכול בבת אחת, כן ולא, שחור ולבן אלא חייבים לתת הרבה יותר גמישות.

דוד אמסלם: דיברנו על זה.

אורי מקלב: דיברנו על זה.

דוד אמסלם: לאן זה מקדם אותי בהצבעות?

אורי מקלב: הנושא הזה יפעל עלינו כבומרנג.

דוד אמסלם: אבל למה זה מקדם אותי עכשיו בהצבעות?

אורי מקלב: רוצים לשחרר דירות.

דוד אמסלם: מה ההסתייגות?

אורי מקלב: ההסתייגות, שתי הסתייגויות.

אורי מקלב: ההסתייגות הראשונה היא שהרשות המקומית תוכל להגיש שימוש חורג.

אורי מקלב: לא יעלה על הדעת שרשות מקומית גם לא תאפשר לעצמה, לצרכים שלה.

אורי מקלב: אתה עכשיו מפנה אזורים שלמים או דירות רבות, אם באמת התכנית תצליח, ובמקום מסחר יהיו דירות למגורים.

דוד אמסלם: אבל אתה פותח את זה עכשיו לדיון.

דוד אמסלם: אני שואל מה ההסתייגות?

אורי מקלב: אני לא פותח את זה לדיון.

אורי מקלב: אני הגשתי את זה ואנחנו דיברנו על זה.

דוד אמסלם: מה העמדה שלכם בעניין?

אורי מקלב: אני רוצה גם להסביר בחצי דקה.

דוד אמסלם: תבין את המשמעות של ההסתייגות שלך.

אורי מקלב: אני רוצה שהם יסכימו להסתייגות הזאת.

אורי מקלב: אם לא, אני אצטרך להגיש הסתייגות כדי שזה שבכל אופן יירשם בדברי הימים.

אורי מקלב: אתה עכשיו עושה שינוי אורבני.

דוד אמסלם: אנחנו הבנו, אבל אני דן על זה שבוע.

דוד אמסלם: עכשיו בהצבעות, לאן אתה לוקח אותי?

אורי מקלב: אבל אתה יודע שלא המצאתי את זה עכשיו.

אורי מקלב: אני אמרתי את זה כבר לפני שבוע.

דוד אמסלם: אבל היה לך שבוע לדבר אתם.

אורי מקלב: אני דברתי גם אתך וגם עם היועץ המשפטי.

דוד אמסלם: תגיד את ההסתייגות.

אורי מקלב: אני בכל אופן רוצה שההסתייגות תירשם, ואת זכותי וחובתי להסביר את ההסתייגות.

אורי מקלב: את זה אתה צריך לתת לי גם בזמן ההצבעה.

אורי מקלב: אני חוזר ואומר שאנחנו עושים שינויים אורבניים אמיתיים ומהותיים.

אורי מקלב: נניח שנצליח עם התכנית, נביא לאזור שלם 300, 400 דיירים חדשים, איפה הם יקבלו את השירותים שלהם?

דוד אמסלם: אני מבין הכול.

אורי מקלב: זה מקום שעשרות שנים לא היו בו שירותים אורבניים.

דוד אמסלם: אנחנו מבינים הכול.

אורי מקלב: אני חושב שהשלטון המקומי או הרשות המקומית תוכל להגיש בקשה לשימוש חורג נניח למועדון קשישים, לפרויקט עירוני שרוצה לפעול בתוך השכונה ובתוך אזור המגורים לנוער ולילדים, פרויקט עם הג'וינט, פרויקט של העירייה, קידום תעסוקה.

אורי מקלב: אם זה צריך להיות בתוך השכונה, שתהיה אפשרות לרשות המקומית להגיש בקשה.

דוד אמסלם: הבנתי.

<תומר רוזנר: אני אנסח.

דוד אמסלם: לפני שאתה מנסח, אני רוצה להבין את העמדה שלכם בעניין.

אורי מקלב: מדוע רשות מקומית לא יכולה להגיש?

דוד אמסלם: הוא דיבר אתכם?

<ערן ניצן: ההסתייגות של חבר הכנסת מקלב בעצם עוסקת בבסיס של הרעיון עליו דיברנו בשבוע האחרון.

<ערן ניצן: הרעיון אומר שבמקום שוועדות התכנון והייעוד קובע מגורים, אנחנו רוצים מגורים.

<ערן ניצן: אנחנו רוצים להקל על הלחץ של הפיתוח על השטחים הפתוחים, אנחנו רוצים להקל על הלחץ בבניית עוד שכונה.

דוד אמסלם: תענה לי לשאלה של ההסתייגות.

דוד אמסלם: הוא מקבל את העיקרון אבל הוא שואל שאלה וכאן אני רוצה את ההתייחסות שלכם.

דוד אמסלם: במידה והרשות המקומית מרגישה צורך ציבורי, לא פרטי - - -

אורי מקלב: עבור הדיירים האלה.

דוד אמסלם: לא מדובר באיזה עורך דין או במהנדס.

דוד אמסלם: הרשות המקומית מבינה שיש לה שימוש ציבורי לצורך אותם תושבים שגרים בשכונה, שהיא עצמה עושה את השינוי, האם אתה לא מאפשר לה גם לעשות את זה?

<ערן ניצן: התשובה היא לא ואני אסביר.

<ערן ניצן: הרשות המקומית, ואתה מכיר את זה היטב, תמיד היה עניין מסוים בשיטת השימושים החורגים וזה מה שגם גרם לעובדה ששלושים אלף יחידות דיור היום משמשות לשימושים החורגים הללו.

<ערן ניצן: אנחנו מאבדים עשרות אלפי יחידות דיור.

דוד אמסלם: אבל אם אתה מקבל את העמדה שמדובר על צורך ציבורי שהרשות עצמה אמורה לתת גם את הצורך הציבורי הזה.

רחל עזריה: זה מסלול ללחצים בתוך הרשות המקומית.

דוד אמסלם: אנחנו מכירים.

דוד אמסלם: עכשיו אני מדבר אתם.

<מעין נשר: רשות מקומית יכולה לעשות בעצמה שינוי של התכנית.

דוד אמסלם: אבל לוקח זמן.

דוד אמסלם: לעשות שינוי תכנית, זה לוקח זמן.

<ערן ניצן: לכן יש לה שטחים חומים.

<ערן ניצן: בשטחים החומים שלה היא תיתן את צורכי הציבורי.

דוד אמסלם: אני רוצה להתקדם.

דוד אמסלם: אני לא רוצה להביא את זה עכשיו ישר להצבעה אבל אני רוצה שתשקלו עוד פעם את העניין.

דוד אמסלם: אני רוצה שתחשבו על הרעיון שאורי מעלה.

רחל עזריה: זה יהיה מסלול ללחצים אין סופיים.

דוד אמסלם: הבנתי.

רחל עזריה: מגיעים לישיבת מועצה ומתחילים.

דוד אמסלם: רחל, תאמיני לי שהאוצר לא צריך את העזרה שלך.

רחל עזריה: זה לא עניין של עזרה שלי.

רחל עזריה: ראיתי איך זה קורה.

דוד אמסלם: הוא מדבר על רשות שצריכה לתת את השירותים שהיא עצמה צריכה לתת, השירותים הציבוריים.

דוד אמסלם: אני אומר לך, תשקול את העניין ועוד 15 שניות תגיד לי מה לעשות בעניין.

<תומר רוזנר: אני רק אנסח את ההסתייגות.

<תומר רוזנר: ההסתייגות תהיה בהגדרה של שימוש שאינו למגורים, בסופה יבוא "וכן שימוש של הרשות המקומית לצורך מתן שירות ציבורי מטעמה".

<תומר רוזנר: נכון אדוני חבר הכנסת מקלב?

אורי מקלב: נכון.

דוד אמסלם: שהיא מחויבת כאן על פי חוק.

דוד אמסלם: היא מחויבת בו.

<תומר רוזנר: שזה תפקידה, כן.

אורי מקלב: מתוקף אחריותה.

<תומר רוזנר: מתוקף תפקידה.

אורי מקלב: יש עוד הסתייגות שגם עליה דיברנו ואני חושב שלא קיבלנו את האימפוט המקצועי בעניין הזה.

אורי מקלב: יש שינוי מהותי במיוחד בערים מסוימות בין שימוש חורג מתכנית לבין שימוש חורג מהיתר וההבדל הוא גדול מאוד.

אורי מקלב: אני אתן כדוגמה את תל אביב, רחוב בן יהודה, רחוב דיזינגוף, רחוב אלנבי.

אורי מקלב: במהותו יש תכנית שמאפשרת גם מגורים וגם מסחר ותעשייה.

אורי מקלב: יש בניינים שלמים שמלכתחילה לקחו את ההיתר למגורים, בניינים שלמים שלקחו את ההיתר למשרדים וכך זה עובד היום.

אורי מקלב: אם אנחנו היום לא נאפשר להם את השימוש החורג בתהליך מסוים כשהתב"ע מאפשרת, התכנית מאפשרת להם, אנחנו נגרום כאן לאנדרלמוסיה שלמה.

דוד אמסלם: לא הבנתי.

דוד אמסלם: אני מבין שהשימוש החורג הוא שימוש חורג מהוראות התב"ע.

אורי מקלב: יש שם היתר.

<תומר רוזנר: אני אסביר.

<תומר רוזנר: יש שני סוגים של שימושים חורגים לצורך ענייננו.

<תומר רוזנר: יש שימוש חורג מתכנית, כלומר, התכנית קבעה שהשימוש המותר במגרש המסוים הוא למגורים וההיתר כמובן תואם את התכנית והוא מאפשר מגורים ומבקשים להשתמש בזה למטרה אחרת.

<תומר רוזנר: יש סוג נוסף של היתר לשימוש חורג כאשר התכנית מאפשרת מספר שימושים במגרש, למשל שימוש מעורב מסחרי-מגורים או שימוש לצורכי תעסוקה ושימוש אחר, אבל ההיתר שהוציאה הוועדה המקומית מגדיר במפורש שהוא רק למגורים.

דוד אמסלם: זאת אומרת, יש שימושים מעורבים ובמקרה הזה זה בא למשהו מאוד ספציפי.

<תומר רוזנר: כן.

דוד אמסלם: מה העמדה שלכם בעניין?

<ערן ניצן: שהוועדה תוציא את ההיתר הנכון.

אורי מקלב: היתר חדש.

<ערן ניצן: זה בידי הוועדה.

דוד אמסלם: הוא לא מקבל את זה.

דוד אמסלם: הלאה.

דוד אמסלם: יש עוד משהו?

אורי מקלב: נפקא מינא גדולה בעיריית תל אביב.

אורי מקלב: בסדר.

אורי מקלב: לא עשיתם את זה באופן יסודי והולכים עם ראש בקיר.

דוד אמסלם: שמעתי.

דוד אמסלם: הבנתי.

דוד אמסלם: אנחנו לא פותחים את הדיון.

אורי מקלב: אתם יודעים מה זה לעשות היתר חדש?

אורי מקלב: הוא יעשה היתר אבל אתה לא יכול למנוע ממנו להביא את ההיתר.

דוד אמסלם: חבר הכנסת מקלב, אני מבקש לעצור.

דוד אמסלם: אנחנו כאן לא פותחים את הדיון.

דוד אמסלם: נגמר.

דוד אמסלם: אני בא להצבעות.

דוד אמסלם: נגמר.

<דורון אהרון: מילה, בלי לפתוח דיון.

<דורון אהרון: בהקשר הזה אני רוצה להציע את הפתרון.

<דורון אהרון: סיכום שיהיה, השר שלנו, שר התיירות, ושר האוצר, האם אפשר בכל זאת לשנות אותו בחקיקה ואז זה גם עונה על מה שחבר הכנסת מקלב אומר.

דוד אמסלם: לא, עצור.

דוד אמסלם: נגמר.

מנואל טרכטנברג: אני רוצה להצטרף להסתייגות הראשונה של חבר הכנסת מקלב שחסך לי את הדברים ולכן אני אהיה מאוד קצר.

מנואל טרכטנברג: הכוונה היא ברורה והיא טובה.

מנואל טרכטנברג: ללא ספק צריך לשחרר דירות למגורים ולא לשימושים אחרים אבל אי אפשר לעשות את זה גורף, במכה אחת ולסתום את הגולל על הדבר הזה באופן אבסולוטי.

מנואל טרכטנברג: אי אפשר.

מנואל טרכטנברג: זה לא מסתדר עם מרקם החיים.

דוד אמסלם: מה ההסתייגות שלך?

<תומר רוזנר: הוא מצטרף להסתייגות הראשונה של חבר הכנסת מקלב.

דוד אמסלם: חבר הכנסת טרכטנברג, אני אגיד לך משהו.

דוד אמסלם: אני אגיד לך מה מפריע לי בדיון.

דוד אמסלם: אני בכיסא הזה יושב בערך שלושה שבועות ולא זז ממנו מהבוקר ועד הלילה.

דוד אמסלם: היה דיון בנושא הזה והוא היה ארוך.

דוד אמסלם: גמרנו.

דוד אמסלם: עכשיו אתה בא אלי ואתה רוצה לפתוח לי בנאום.

דוד אמסלם: אתה רוצה הסתייגות?

דוד אמסלם: בבקשה.

מנואל טרכטנברג: אדוני היושב ראש, האם אנחנו צריכים באופן אוטומטי לעשות כך?

דוד אמסלם: לא.

מנואל טרכטנברג: אם אין מקום להסתייגויות, מה אני עושה כאן?

דוד אמסלם: הפוך.

דוד אמסלם: שאלתי מה ההסתייגות שלך.

מנואל טרכטנברג: אמרתי מה ההסתייגות שלי.

דוד אמסלם: יפה.

דוד אמסלם: תודה רבה.

דוד אמסלם: אני מצטרף להסתייגות של חבר הכנסת מקלב.

דוד אמסלם: בסדר.

דוד אמסלם: אתה מצטרף.

דוד אמסלם: הוא הסביר את ההסתייגות שלו כבר עשרים דקות ואתה מצטרף אליו.

דוד אמסלם: מצוין.

מנואל טרכטנברג: אתה לא רוצה שאני אדבר, אז אני לא אדבר.

מנואל טרכטנברג: אין בעיה.

דוד אמסלם: יש עוד מישהו שרוצה להסתייג בנושא הזה?

רחל עזריה: אני חייבת לומר, פרופסור טרכטנברג - - -

מנואל טרכטנברג: לא, אל תגידי כי לא נתנו לי לנמק.

דוד אמסלם: אתה יודע מה?

דוד אמסלם: תנמק.

דוד אמסלם: פרופסור טרכטנברג, אם פגעתי בך, אני מתנצל.

דוד אמסלם: תנמק.

מנואל טרכטנברג: אדוני היושב ראש, אני מבין את העניין אבל אתה יודע, אנחנו לא תוכים כאן.

דוד אמסלם: לא קשור.

דוד אמסלם: לא.

דוד אמסלם: פרופסור טרכטנברג, אני רוצה להגיד לך משהו.

דוד אמסלם: אתה לא מבין מה אני אומר.

דוד אמסלם: אתה לא מבין את התחושות שלי.

דוד אמסלם: אני כאן שלושה שבועות ואנחנו באים מהבוקר עד הלילה.

דוד אמסלם: החברים כאן יושבים שעות ועכשיו בסוף אנחנו קבענו, קבעתי, שמשעה 9:00 יהיו הצבעות ואין דיונים.

דוד אמסלם: רק הצבעות.

דוד אמסלם: אנחנו דנו שלושה שבועות.

דוד אמסלם: היית בא לפני שבוע, היית אומר לי שאתה רוצה לדבר שעה, בבקשה.

דוד אמסלם: לכן, תבין למה בפרוצדורה זה קצת מפריע לי.

אורי מקלב: אדוני היושב ראש, אנחנו דיברנו על זה ואני הייתי אתך יחד מבוקר עד לילה.

דוד אמסלם: אתה מדבר עכשיו בשמו?

אורי מקלב: לא.

דוד אמסלם: אז תן לו לדבר.

אורי מקלב: אם יש הסתייגות, יש פרוצדורה גם להגיש וגם לנמק אותה וזה מה שעשינו.

אורי מקלב: לא עשינו מעבר לזה.

מנואל טרכטנברג: בשתי מלים.

מנואל טרכטנברג: הדברים ברורים ונכונים במהותם.

מנואל טרכטנברג: אם אני הייתי חושב שהדבר הזה באופן גורף פותר את בעיית הדיור במדינת ישראל, תאמין לי שעל ראש הרשויות, בסדר.

מנואל טרכטנברג: אבל אם אתה לא נותן שסתום ביטחון לרשויות המקומיות לשרת את הציבור על ידי סעיף כפי שחבר הכנסת מקלב מציע, אז בעצם מה שאתה עושה, אתה מרע את המצב ולא פותר אותו.

מנואל טרכטנברג: לכן חייבים את שסתום הביטחון הזה.

רחל עזריה: לדעתי, אני חייבת לומר פרופסור טרכטנברג, בעיני שסתום הביטחון הוא דווקא זה שזה מנוהל ברמה הארצית.

רחל עזריה: היכולת של ראשי הערים להתמודד עם לחצים נקודתיים של קבוצות לחץ שרוצות דבר ספציפי, היא מאוד מאוד קשה.

רחל עזריה: לעומת זאת, כשזה מגיע מלמעלה, אומרים, מה אתה רוצה?

רחל עזריה: אני הייתי בישיבות מועצה שש ומשהו שנים בעיריית ירושלים, כל קבוצה שרצתה, היו מארגנים ילדים ומשפחות ומגיעים לישיבת מועצה ולצעוק.

רחל עזריה: ראש העיר לא יכול לעמוד בזה ולכן הדברים האלה, צריך להשאיר אותם בדיוק ברמה המערכתית.

רחל עזריה: יש מסלול מורכב יותר.

רחל עזריה: משאירים מסלול של תב"ע נקודתית.

רחל עזריה: תב"ע נקודתית היא ברמה המקומית.

רחל עזריה: זה פשוט קצת יותר מורכב וזה לא משהו שעושים אותו במהירות.

רחל עזריה: אני חושבת שזה נכון כי אחרת הלחצים הם בלתי נסבלים.

רחל עזריה: מי שמאורגן מקבל והציבור הרחב סובל.

רחל עזריה: החוק הזה בא לפתור את העניין הזה.

זוהיר בהלול: חבר'ה, אנחנו שוכחים שהמטרה היא לפתור את בעיות הדיור.

זוהיר בהלול: החשש שלי הוא שהחורג או החריג יהפוך לתופעה והדיור יהפוך ליוצא דופן.

רחל עזריה: בדיוק.

זוהיר בהלול: זה חשש אמיתי.

זוהיר בהלול: אני מתחבר למה שאומרת חברתי היקרה כי בסך הכול הרשות המקומית, בשל שיקולים שונים, יכולה להיכנע לסדרת לחצים ולהפוך את הנושא של הדיור למשני.

רחל עזריה: נכון.

דוד אמסלם: כך התחיל כל הסיפור של השימוש החורג.

רחל עזריה: נכון.

דוד אמסלם: רבותיי, תודה רבה.

דוד אמסלם: אני רוצה להביא את הנושא להצבעה.

<תומר רוזנר: חבר הכנסת זוהיר בהלול, אתה עומד על ההסתייגות?

זוהיר בהלול: לגבי הארבע שנים?

זוהיר בהלול: כן.

דוד אמסלם: לגבי הנושא של אורי מקלב.

דוד אמסלם: אם אתם מסכימים - ואם לא, אני מביא את זה להצבעה – האם לא כדאי לתת אולי לרשות עוד איזו חצי שנה להתארגנות הזאת?

<מעין נשר: נאמר כאן על ידי חברי הכנסת מקלב וטרכטנברג שזה שינוי שהוא קורה בבת אחת אבל בסוף היתרים לשימוש חורג לא ניתנים כולם לשנה ופגים.

<מעין נשר: יש היתרים שניתנו לשלוש שנים.

<מעין נשר: למוסדות כאלה הרשות נותנת לפעמים היתר לחמש ושבע שנים.

רחל עזריה: לחמש שנים.

<מעין נשר: לצערנו דרך אגב.

<מעין נשר: זה לא מחר בבוקר.

<מעין נשר: לכן אנחנו חושבים שהרשות תדע להסתדר ואין צורך לתת לה את החריגים מאותם טעמים שאמרו חברי הכנסת.

דוד אמסלם: תודה רבה.

דוד אמסלם: אנחנו מצביעים על הסתייגותו של חבר הכנסת זוהיר בהלול, לתת להם לארבע שנים.

זוהיר בהלול: לשנתיים.

דוד אמסלם: לשנתיים.

דוד אמסלם: אתם מסכימים לשנתיים?

<מעין נשר: לכולם?

<תומר רוזנר: כן.

<מעין נשר: כל הוראת השעה היא לחמש שנים.

דוד אמסלם: הם לא מקבלים את זה.

אורי מקלב: שנה וחצי.

זוהיר בהלול: כבר התפשרנו.

דוד אמסלם: מי בעד ההסתייגות של חבר הכנסת זוהיר בהלול?

דוד אמסלם: בעד – מיעוט

דוד אמסלם: ההסתייגות של חבר הכנסת זוהיר בהלול לא נתקבלה.

דוד אמסלם: ההסתייגות של חבר הכנסת זוהיר בהלול לא התקבלה.

<תומר רוזנר: תצביע על הסתייגותו של חבר הכנסת מקלב וחבר הכנסת טרכטנברג.

דוד אמסלם: מי בעד ההסתייגות של חברי הכנסת מקלב וטרכטנברג בנושא השימושים של הרשות המקומית?

דוד אמסלם: בעד – 2

דוד אמסלם: ההסתייגויות של חברי הכנסת מקלב וטרכטנברג לא נתקבלו.

דוד אמסלם: ההסתייגויות לא התקבלו.

<תומר רוזנר: תצביע הסתייגותו של חבר הכנסת מקלב בנושא שימוש חורג מהיתר.

דוד אמסלם: מי בעד הסתייגותו של חבר הכנסת מקלב?

דוד אמסלם: בעד – 1

דוד אמסלם: הסתייגותו של חבר הכנסת מקלב לא נתקבלה.

דוד אמסלם: ההסתייגות לא התקבלה.

דוד אמסלם: אנחנו מצביעים עכשיו על כל החוק?

<תומר רוזנר: תצביע על סעיף 6 כנוסח הוועדה.

דוד אמסלם: על כל סעיף 6.

עבדאללה אבו מערוף: עם חריגה לרופאים.

עבדאללה אבו מערוף: עם חריגה למרפאות.

דוד אמסלם: כן.

דוד אמסלם: מי בעד אישור סעיף 6 כנוסח הוועדה?

דוד אמסלם: בעד – רוב

דוד אמסלם: סעיף 6 נתקבל.

דוד אמסלם: הסעיף התקבל.

דוד אמסלם: אני מבקש רביזיה על כל שלושת הפרקים.

אורי מקלב: אני מצטרף אליך ברביזיה.

דוד אמסלם: בסדר.

דוד אמסלם: תודה רבה לכולם.

דוד אמסלם: שיהיה לנו המשך יום טוב.